b'\n_START_ARTICLE_\nBasilius F\xc3\xb6rtsch\n_START_PARAGRAPH_\nBasilius F\xc3\xb6rtsch (s. Rosla, Th\xc3\xbcringen, k. 1616 Orlam\xc3\xbcnde) oli saksalainen kirjailija, luterilainen pappi ja virsirunoilija._NEWLINE_Opintojensa j\xc3\xa4lkeen F\xc3\xb6rtsch toimi kotiopettajana kamarineuvos v. Kromsdorfin luona Anlenburgissa, sek\xc3\xa4 pappina mm. Gumperdassa, Th\xc3\xbcringeniss\xc3\xa4. F\xc3\xb6rtsch on julkaissut kirjan "Geistliche Wasserquelle\xe2\x80\x9d 1609. Kirjansa h\xc3\xa4n omisti kamarineuvokselle ja t\xc3\xa4m\xc3\xa4n nelj\xc3\xa4lle lapselle.Kirjasta on lukuisia painoksia, joihin vuosisatojen aikana on lis\xc3\xa4tty uusia virsi\xc3\xa4. Niist\xc3\xa4 yksi oli "Herr Jesu Christ, in deine Hand", joka ruotsinkielisen tekstin kautta k\xc3\xa4\xc3\xa4nnettiin suomeksi vuoden 1701 virsikrijaan, \xe2\x80\x9dHaltuusi, ra\xc2\xadkas Is\xc3\xa4ni\xe2\x80\x9d. Vaikka runo on riimitetty, ei sit\xc3\xa4 ole jaettu s\xc3\xa4keist\xc3\xb6ihin, eik\xc3\xa4 sit\xc3\xa4 tarkoitettu laulettavaksi. Ei kuitenkaan olla varmoja siit\xc3\xa4, onko F\xc3\xb6rtsch kirjoittanut itse virren._NEWLINE_F\xc3\xb6rtschin virsi\xc3\xa4 ei tunneta muualla kuin Suomessa ja Ruotsissa ja Norjassa. Suomen kirkon virsikirjassa on h\xc3\xa4nen virsist\xc3\xa4\xc3\xa4n vain \xe2\x80\x9dSun haltuus rakas, Is\xc3\xa4ni\xe2\x80\x9d, virsi 337. Ruotsin kirkon virsikirjassa virren numero on 240 ja 644, \xe2\x80\x9dHaltuusi, rakas Is\xc3\xa4ni\xe2\x80\x9d. Sen ohella Ruotsin kirkon virsikiirjassa on toinenkin F\xc3\xb6rtschin kirjassa julkaistu virsi \xe2\x80\x9dJesus ist gar ein s\xc3\xbc\xc3\x9fer Nam\xe2\x80\x9d, "Jeesuksen nimi lohduttaa\xe2\x80\x9d, virsi 42 (Suomennos Niilo Rauhala 1998). My\xc3\xb6s Norjan kirkon virsikirjassa on samat virret.'